als_Latn dik_Latn sag_Latn
Microsoft do të organizojë një shfaqje më 20 maj, dhe që tani ka filluar të shpërndajë ftesat. Eventi do të fillojë në orën 11:00 dhe do të zgjasë deri në orën 20:00. Në ftesë është vënë titulli “Na u bashkoni në një tubim të vogël”, ku me fjalën “të vogël” nënkuptojmë se Microsoft do të prezantojë tabletin Surface mini.
Ky event do të organizohet në Nju Jork. Thuhet se tableti Surface mini do të ketë ekran 7.5 inç si dhe procesorin Qualcomm Snapdragon. Tableti pritet të punojë në arkitekturën ARM/Windows RT.
Kufizimi i vetëm i platformës Windows RT është se ajo nuk mund të hap çdo program desktop të shkarkuar, si për shembull iTunes. Ajo mund të hap vetëm aplikacione të shkarkuara nga Windows Store i Microsoft-it.
Duhet të presim datën 20 maj për të zbuluar më shumë detaje për këtë tablet, por jemi pothuajse të sigurt se pjesëtari më i ri i familjes së tabletëve Surface nuk do të kushtojë më shumë se 349 dollarë.
(Herë të lexuara: 214)
als_Latn als_Latn als_Latn als_Latn als_Latn